за

дейността на

НЧ “Христо Ботев - 1921”-

 гр. Антоново

за 2024 г.

**І. ОСНОВНА ЦЕЛ**

 - Задоволяване потребностите на гражданите чрез развитие и обогатяване на културния живот, социалната и образователна дейност.

- Продължаване на добрите традиции в културната дейност, в художествената самодейност и включване на иновативни форми и дейности.

- Запазване на обичаите и традициите на българския народ.

- Утвърждаване на общочовешки ценности, чрез отбелязване на европейски и международни дни.

- Утвърждаване на отношение на толерантност и уважение към етническите малцинства.

- Дейността на читалищната библиотека е насочена към по-пълно и качествено задоволяване на информационните, развлекателните и образователни нужди на жителите на града.

**ІІ. ПОДЦЕЛИ**

1. Поддържане на библиотеката, читалнята и на електронните информационни мрежи.

2. Развиване и подпомагане на любителското художествено творчество.

3. Организиране на празненства, концерти, чествания и други дейности.

4. Предоставяне на компютърни и интернет услуги.

5. Специално внимание към постоянното обновяване и обогатяване на библиотечния фонд с традиционни /книжни/ и други носители на информация.

6. Събиране и разпространение на знания за родния край.

7. Възпитание и утвърждаване на националното самосъзнание.

8. Участие в проекти и програми, с цел осигуряване на допълнителни средства.

 9.Партньорство със СУ „Св.Св.Кирил и Методий” – гр.Антоново, ДГ „Шестте Ястребинчета”, Пенсионерски клуб „Надежда” и други НПО на територията на община Антоново.

 10.Развитие на професионалните умения и повишаване на квалификацията на работещите в културната институция.

 **ІІІ. ВИЗИЯ**

НЧ „Христо Ботев – 1921” е място, където широк кръг хора общуват с различни изкуства и се занимават с творчество. Тук човек се стреми да реализира онази част от себе си, която е възможно поради обстоятелствата на живота да е останала в сянка, но търси път за нейната изява.

 **ІV. МИСИЯ**

 Читалището има изключително значение за укрепване, популяризиране и развитие на българската идентичност, традиционната култура и духовни ценности. Непрекъснато и всеотдайно да работи за тяхното разпространяване чрез развиване на творчески способности на хората от населеното място, чрез формиране на културни потребности и траен интерес от страна най-вече на подрастващите поколения.

**V.КУЛТУРНА ПРОГРАМА**

месец януари

* 135 години от рождението на Николай Райнов – поет, белетрист, критик, учен и художник;
* Ден на родилната помощ – Бабин ден – увеселение.

месец февруари

* Отбелязване на Световния ден на майчиния език.

месец март

* Баба Марта на гости в Детската градини;
* Тържествен концерт – посветен на Трети март;
* Празнична вечер, посветена на жената - увеселение.

месец април

* „Светът е оцелял, защото се е смял“ – Ден на хумора – виц маратон;
* Световен ден на детската книга. Маратон на четенето. Четене на приказки от читатели на деца.
* Приказните герои гостуват на децата от Детската градина и учениците от началния курс на СУ;
* 135 г. от рождението на българската поетеса, автор на детски книги и преводач Елисавета Багряна;
* „Книжно царство – мъдро господарство“ - приемане на първокласниците за читатели на библиотеката.
* Лазаруване - народен обичай;

месец май

* „Да нашарим великденските яйца” – боядисване и изложба на великденски яйца;
* „Да празнуваме Великден заедно” - Празничен концерт;
* Национална библиотечна седмица – „Библиотека в кутия“ – създаване на своя малка библиотека с любими книги, участие на ученици в инициативата „Библиотекар за един ден“;
* Ден на славянската писменост и на българската просвета и култура:
* Презентация за живота и делото на Св.Св. Кирил и Методий;
* Празничен концерт.
* Театрална постановка „Пипи тръгва на училище”.

месец юни

* Ден на детето

 – празник в Детската градина;

* Изложба на рисунки „ Светът през детските очи"
* Ден на Ботев и загиналите за свободата и независимостта на България;
* Ден на приятелството – „Разкажи ми за твоя приятел“;
* Участие на самодейни състави в “Сцена на самодееца” в рамките на Традиционния Антоновски панаир.

месец юли и август

* „Забавно лято в библиотеката“;
* Забавна инициатива с деца „Вълшебна ваканция“, „Навън излез и книга прочети“, лятно кино – прожекция на детски филмчета.

месец октомври

* Откриване на творчески сезон 2024-2025 г.

месец ноември

* „Не се гаси туй що не гасне” - Ден на народните будители;
* Вечер на семейството и младежта – увеселение;

месец декември

* Куклена постановка „Дядовата ръкавичка“ – 75 години от смъртта на Елин Пелин;
* Празничен концерт по случай Коледа и Нова година.

**VІ. ЗАСЕДАНИЯ НА ЧИТАЛИЩНОТО НАСТОЯТЕЛСТВО:**

**месец март**

1. Приемане на материали за Отчетно събрание на читалището

2. Определяне дата за Отчетно събрание

3. Разни

**месец юни**

1. Отчет на творчески сезон 2023– 2024 г.

2. Информация за финансовото състояние

3. Информация за работата на библиотеката

4. Разни

**месец октомври**

1. Утвърждаване на самодейни състави и ръководители

2. Информация за финансовото състояние

3. Разни

**месец декември**

1. Информация за работата на самодейните състави

2. Отчет за дейността на библиотеката

3. Отчет за финансовото състояние

4. Разни